## Zaključci Zastupničkog doma Sabora Republike hrvatske

### NN 86/1994 (29.11.1994.), Zaključci Zastupničkog doma Sabora Republike hrvatske

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 113. Poslovnika
Zastupničkog doma Sabora Republike Hrvatske, Zastupnički dom Sabora Republike
Hrvatske na sjednici 24. studenoga 1994. godine, o aktualnoj političkoj
situaciji, donio je slijedeće

## ZAKLJUČCI

### ZASTUPNIČKOG DOMA SABORA REPUBLIKE HRVATSKE

1. Zastupnički dom Sabora Republike Hrvatske najoštrije osuđuje izravno
sudjelovanje srpskih pobunjeničkih snaga s okupiranih područja Republike
Hrvatske u napadajima na zapadnu Bosnu, poglavito zaštićenu zonu Bihaća,
i čine koji znače otvorenu agresiju na teritorij Federacije Bosne i Hercegovine,
kao i teritorij međunarodno priznate Bosne i Hercegovine.

2. Zastupnički dom Sabora Republike Hrvatske takoder najoštrije osuđuje
napadaje snaga bosanskih Srba na zaštićenu zonu Bihaća i zapadnu Bosnu
i izražava solidarnost sa stanovništvom tog dijela susjedne države, te
Vladom Bosne i Hercegovine i Federacijom Bosne i Hercegovine.

3. Zastupnički dom Sabora Republike Hrvatske najoštrije osuđuje napade
bosanskih Srba na teritoroj Republike Hrvatske, posebno na područja Županje
i Hrodske Posavine.

4. Zstupnički dom Sabora Republike Hrvatske podržava državničke i diplomatske
napore Predsjednika Republike Hrvatske, Vlade Republike Hrvatske i Ministarstva
vanjskih poslova u Vijeću sigurnosti i drugim međunarodnim forumima da
se snsge NATO-saveza uključe u zaštitu međunarodno priznatih granica Republike
Hrvstske, a jednako tako i da se sprijeće napadaji i agresija na zapadnu
Bosnu i poglavito zaštićenu zonu Bihaća.

5. Zastupnički dom Sabora Republike Hrvatske poziva i zahtijeva od međunarodne
zajednice da se nastavi s ofenzivnim akcijama i udarima sve dok se ne uspostavi
nadzor i potpuna zaštita međunarodnih grenica Republike Hrvatske i Bosne
i Hercegovine.

6. Zastupnički dom Sabora Republike Hrvatske podržava odluku Predsjednika
Republike Hrvatske da odobri Ujedinjenim narodima i NATO-savezu privremenu
uporabu hrvatskog zračnog prostora za izvođenje akcija protiv vojnih objekata
i postrojbi pobunjenih Srba ne okupiranim dijelovima hrvatskog teritorija
(UNPA):

7. Zastupnički dom Sabora Republike Hrvatske će zajedno s Predsjednikom
Republike Hrvatske i Vladom Republike Hrvatske, a sukladno razvoju situacije
i iskaznoj djelotvornosti mirovnih snaga UNPROFOR-a u promicanju i provedbi
mirovnog rješenja u Republici Hrvatskoj, odnosno reintegraciji privremeno
okupiranih područja, tijekom slijedećih tjedana donijeti konačnu odluku
o mandatu snaga Ujedinjenih naroda.

8. Zastupnički dom potvrđuje odlučnost Republike Hrvatske da rješenje
krize traži miroljubivim putem i u suradnji s međunarodnom zajednicom.
Ali, ako se međunarodni napori pokažu nedovoljno djelotvornima, Zastupnički
dom naglašava da Hrvatska zadržava pravo samostal nog djelovanja u skladu
s vlastitim nacionalnim interesima i neotuđivim pravom na samoobranu.

Klasa: 200-02/94-01/01

Zagreb, 24. studenoga 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog dome Sabora

**dr. Nedjeljko Mihanović, v. r.**

Ostalo, NN 86/1994-1504